කිලෝමීටර් 18ක දුර ප්‍රමාණය මාස තුනක් තුළ නිම කිරීමට උපදෙස් දී තිබෙනවා.මාර්ගයේ ප්‍රතිසංස්කරණ  අවසන් වීමෙන් පසු ලංකාගම සිට දෙනියායට යාමට ගතවූ පැය 4කට ආසන්න කාලය විනාඩි 45කට කෙටි වනු ඇති.ප්‍රතිසංස්කරණයේදී රක්ෂිතයට හෝ පරිසර පද්ධතියට හෝ හානි නොවිය යුතු බවයි ජනාධිපතිවරයා තරයේ අවධාරණය කර ඇත්තේ.ප්‍රතිසංස්කරණයෙන් පසු නෙළුව සිට දෙනියායට බස් රථයක් දෛනිකව ධාවනයට එක් කිරීමටද තීරණය කර තිබෙනවා.ලංකාගම ග්‍රාමයේ වැල් පාලම වෙනුවට දිගින් අඩි 120කින් සහ පළලින් අඩි 06කින් යුත් පාලමක් ඉදිකිරීම ද මීට සමගාමීව සිදු කෙරෙනවා.වතුගල, ලංකාගම, නිල්වැල්ල, කොළොන්තොටුව සහ පිටදෙනිය ගම්මානවල දරුවන්ට පාසලට පැමිණීමට මෙතෙක් පැවති බාධකය ඉන් ඉවත් කෙරෙනු ඇති.පවුල් 700ක් වෙසෙන ලංකාගම ප්‍රදේශයේ සෑම පවුලකටම පැල 3 බැගින් නොමිළේ දී පැළ 2100ක් වගා කර ඔවුන් විසින්ම රැකගෙන වන රක්ෂිතයට දායාද කිරීමට ද ජනාධිපතිවරයා උපදෙස් දී තිබෙනවා.මෙහිදී ජනතාව ජනාධිපතිවරයාට පෙන්වා දුන්නේ සිංහරාජ වන රක්ෂිතය සහ පරිසර පද්ධතිය තමන් පාරම්පරිකව රැකගෙන ආ බවයි.